تورکیه-‌نین دیاربکیرین لیجه قصبه‌سینه تشکیل ائدیلن هاوا دستک‌لی عملیاتدا پ.کا.کا-لی 2 ترورچو محو ائدیلدی.
تورکیه میللی مودافعه ناظیرلیگیندن وئریلن یازی‌لی معلوماتا گؤره، دیاربکیرین لیجه قصبه‌سینه هاوا دستک‌لی عملیات تشکیل ائدیلدی. عملیات زامانی بؤلوجو ترور تشکیلاتی پ.کا.کا-نین 2 ترورچوسو ضررسیزلشدیریلدی.
دیگر طرف‌دن، عراق-ین قوزیی ینده کی هاکورک، آواشین باسان و زاپ بؤلگه‌لرینه تشکیل ائدیلن هاوا حرکات‌لاریندا پ.کا.کا ترورچولارینا عایید سیغینا‌جاق و مهمات انبارلاری محو ائدیلدی.
قئید ائدک کی، عراق-ین قوزیی ینده کی هاکورک بؤلگه‌سینده 13 گون‌دور موفقیتله داوام ائدن "پنجه" حرکاتیندا ایسه بورا قدر 43 پ.کا.کا ترورچوسو ضررسیزلشدیریلیب. حرکات چرچیوه‌سینده 53 مین، ال بومباسی محو ائدیلیب و تشکیلاتا عایید 74 ماغارا و سیغینا‌جاق ایستیفاده ائدیلمز حالا سالینیب.
